Diari Oficial de la Generalitat Valenciana


Sumari del DOGV 7044, del 12-06-2013 (2013/6166)

RESOLUCIÓ de 7 de juny de 2013, de la Direcció General de Recursos Humans, de finalització de la fase voluntària del pla d'ordenació del personal per a l'assignació dels recursos humans a les oficines Prop.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7044

Data del DOGV
:   12-06-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/6166


Data del document
:   07-06-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 7 de juny de 2013, de la Direcció General de Recursos Humans, de finalització de la fase voluntària del pla d'ordenació del personal per a l'assignació dels recursos humans a les oficines Prop. [2013/6166]  
Mitjançant la Resolució de 18 d'abril de 2013, de la Direcció General d'Administració Autonòmica, publicada en el DOCV número 7007, de 19 d'abril de 2013, es van convocar els processos del Pla d'ordenació del personal per a l'assignació dels recursos humans a les oficines Prop, aprovat per Acord del Consell de 28 de març de 2013 (DOCV 6994, 2.04.2013).  
Finalitzada l'avaluació dels mèrits dels participants en la fase voluntària, de conformitat amb els criteris establits en la convocatòria, es van fer públiques les llistes provisionals d'adscripcions de llocs de treball i del personal a les oficines Prop i, també, de les persones excloses del procediment. Contra estes, van presentar al·legacions Consuelo Pascual Fernández, Rosa A. Navarro Selfa i Ana I. Pascual García, les quals, una vegada estudiades, han sigut desestimades.  
En conseqüència, de conformitat amb el que disposa el punt 3 de la base sexta de la mencionada convocatòria, així com la clàusula quinta de l'Acord de 28 de març de 2013, del Consell, pel qual s'aprova el Pla d'ordenació del personal per a l'assignació dels recursos humans a les oficines Prop, fent ús de les atribucions que conferix a esta Direcció General de Recursos Humans l'article 39 del Decret 20/2013, de 25 de gener, del Consell de la Generalitat, pel qual s'aprova el Reglament Orgànic i Funcional de la Conselleria d'Hisenda i Administració Pública, i de la delegació de competències efectuada per l'Orde de 21 de desembre de 2004, del conseller de Justícia i Administracions Públiques (DOCV 4909, 23.12.2004) resolc:  
  
Primer  
Fer públiques les adscripcions definitives dels llocs de treball i del personal respectiu a les oficines Prop relacionades en l'annex I d'esta resolució, amb indicació de les puntuacions obtingudes per les persones que han participat en la fase voluntària d'este pla d'ordenació del personal.  
  
Segon  
1r) Modificar amb efectes del dia 17 de juny de 2013 el centre de destinació i la localitat del centre de treball dels llocs de treball que es detallen en l'annex II, tal com s'hi reflectix.  
En el mencionat annex II no figuren els llocs de treball corresponents al personal adjudicatari relacionat en l'annex I i que presta servicis en els centres Servef d'ocupació, centres de formació i inserció professional, residències d'atenció a persones majors dependents o amb discapacitat, centres de recepció i acollida de menors, centres de reeducació, menjadors socials, centres especialitzats en atenció a majors i centres d'avaluació i orientació de discapacitats, d'acord amb la base sexta, apartat 3, 2n, en relació amb la base novena, apartat 3, 3r, de la convocatòria.  
Els llocs relacionats en l'annex II continuaran adscrits als programes pressupostaris d'origen, fins que no es realitzen els ajustos tecnicopressupostaris corresponents.  
2n) El personal afectat per esta resolució s'incorporarà a les respectives oficines Prop el dia 17 de juny de 2013.  
Així mateix, de conformitat amb el que disposa la base quinta de la convocatòria, amb efectes d'eixa data, seran revocades les comissions de servicis en què es trobe el personal funcionari de carrera que haja obtingut destinació en la fase voluntària.  
No s'incorporaran el pròxim dia 17 de juny a les oficines Prop corresponents M.ª Magnolia Tello Arranz, José Vicente Gil Vega i M.ª Carmen Belda Giner, que s'incorporaran en la data assenyalada per a la incorporació del personal seleccionat en la fase forçosa.  
  
Tercer  
Iniciar la fase forçosa del Pla d'ordenació de personal per a l'assignació de recursos humans a les oficines Prop per a l'assignació de personal a les oficines Prop que s'indiquen en l'annex III d'esta resolució.  
  
Esta resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar un recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptat des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València o aquell en la circumscripció del qual tinga la persona recurrent el seu domicili, en el termini de dos mesos comptats des de l'endemà de la publicació d'esta resolució.  
  
  
València, 7 de juny de 2013.- La directora general de Recursos Humans: Ana Brugger Navarro.